---
title: "Hvad er vandtrykket"
date: "2025-08-28"
created: "2025-06-17"
---

# Hvad er vandtrykket

Hvis du oplever at trykket i din vandhane er lavt, kan der være flere årsager

- Hvis det kun er en vandhane, der har lavt tryk, skyldes det at filteret der sidder på vandhanen er stoppet. Du kan selv rense det, ved at følge vejledningen herunder.
- Hvis det er alle vandhaner, som har lavt tryk, kan der være en forstoppelse i din egen vandinstallation, du kan evt. få din VVS-installatør til at kontrollere dette. Du kan læse mere om, hvem der skal vedligeholde de forskellige vandinstallationer [her.](https://www.huvand.dk/spoergsmaal-og-svar/hvem-skal-vedligeholde-hvad/ "Hvem skal vedligeholde hvad")
- Er det ikke noget af det overstående, er du velkommen til at kontakte vandværket.

![](https://www.huvand.dkhttps://cdn.moliri.dk/image/moliri-public/softvaerket/thumbnail?filename=IntegrationPlaceholder.jpg&folderPath=Den+globale+mappe%2fBilleder&width=800 "https://www.danskevv.dk/wp-content/uploads/2020/07/07_saadan-faar-du-mere-tryk-paa-vandet.jpg")

Sådan får du mere tryk på vandet i hanen

- Rens perlatoren i din vandhane (se, hvordan i infografikken oven for )
- Skift eller rens blandingsbatteriet (det gælder ikke for din bruser)
- Overvej at installere et trykforøgeranlæg i vandinstallationen (husk lige at spørge din VVS’er til råds)

## Spørg din VVS’er om hjælp ved:

- Tilstopninger i rørinstallationer
- Tilstopninger i rørinstallationer omkring din vandmåler
- Trykmåling for at se, om problemet er inde eller uden for huset.

Kravet til vandtrykket i standardregulativet siger, at vandforsyning skal til enhver tid tilstræbe at opretholde tilfredsstillende forsyningsforhold og opretholde et vandtryk, der gør almindeligt vandforbrug muligt i alle tilsluttede ejendomme. Vandforsyningen har dog ingen pligt til at opretholde noget mindstetryk i forsyningsledningen ud for de enkelte ejendomme. Vandværket pumper ud med et vandtryk på 3 bar og stræber efter at holde 2 bar i terrænniveau ved skel til offentlig vej.
